CELEX: 62012CA0202
Language: et
Date: 2013-12-19 00:00:00
Title: Kohtuasi C-202/12: Euroopa Kohtu (viies koda) 19. detsembri 2013 . aasta otsus (Gerechtshof ’s-Gravenhage eelotsusetaotlus — Madalmaad) — Innoweb BV versus Wegener ICT Media BV, Wegener Mediaventions BV (Direktiiv 96/9/EÜ — Andmebaaside õiguskaitse — Artikli 7 lõiked 1 ja 5 — Andmebaasi tegija sui generis õigus — Mõiste „taaskasutamine” — Andmebaasi sisu oluline osa — Spetsiaalne metaotsingumootor)

22.2.2014   
            
            
               ET
            
            
               Euroopa Liidu Teataja
            
            
               C 52/10
            
         Euroopa Kohtu (viies koda) 19. detsembri 2013. aasta otsus (Gerechtshof ’s-Gravenhage eelotsusetaotlus — Madalmaad) — Innoweb BV versus Wegener ICT Media BV, Wegener Mediaventions BV
   (Kohtuasi C-202/12) (1)
   
   (Direktiiv 96/9/EÜ - Andmebaaside õiguskaitse - Artikli 7 lõiked 1 ja 5 - Andmebaasi tegija sui generis õigus - Mõiste „taaskasutamine” - Andmebaasi sisu oluline osa - Spetsiaalne metaotsingumootor)
   2014/C 52/14
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof Den Haag, anciennement Gerechtshof ’s-Gravenhage
   
      Põhikohtuasja pooled
   
   
      Hageja: Innoweb BV
   
      Kostjad: Wegener ICT Media BV, Wegener Mediaventions BV
   
      Ese
   
   Eelotsusetaotlus — Gerechtshof te ’s-Gravenhage — Madalmaad — Euroopa Parlamendi ja nõukogu 11. märtsi 1996. aasta direktiiv andmebaaside õiguskaitse kohta (EÜT L 77, lk 20, EÜT eriväljaanne 13/15, lk 459) artikli 7 lõigete 1 ja 5 tõlgendamine — Andmebaasi tegija õigus keelata andmebaasi sisu olulisest osast väljavõtte tegemine ja/või selle taaskasutamine — Keeld teha andmebaasi sisuks olevate mitteoluliste osade süstemaatiline ja korduv kättesaadavaks tegemise, mis võib viia andmebaasi tavapärase kasutamisega vastuolus olevate tegudeni või kahjustada põhjendamatult andmebaasi tegija seaduslikke huve — Taaskasutamise piisavus või kumuleeriv süstemaatilise taaskasutuse tingimus — Arvutipõhine süstemaatiline taaskasutamine
   
      Resolutsioon
   
   Euroopa Parlamendi ja nõukogu 11. märtsi 1996. aasta direktiivi 96/9/EÜ andmebaaside õiguskaitse kohta artikli 7 lõiget 1 tuleb tõlgendada nii, et ettevõtja, kes võimaldab oma internetiportaali kaudu kasutada niisugust spetsiaalset metaotsingumootorit, nagu on kõne all käesolevas põhikohtuasjas, taaskasutab artikli 7 alusel kaitstud andmebaasi kogu sisu või olulist osa, kuna see spetsiaalne metaotsingumootor:
   
               —
            
            
               võimaldab lõppkasutajal kasutada otsinguvormi, mis on sisuliselt samasuguste funktsioonidega nagu andmebaasi otsinguvorm;
            
         
               —
            
            
               tõlgib „reaalajas” lõppkasutajate päringud andmebaasi otsingumootorisse nii, et päring teostatakse kõigi selle andmebaasi andmete hulgas, ja
            
         
               —
            
            
               kuvab lõppkasutajale otsingutulemused lehel, mis on tema enda veebiportaali kujundusega, liites samad tulemused üheks andmekomplektiks, aga tehes seda niisugustel kriteeriumidel põhinevas järjekorras, mis on võrreldavad asjaomase andmebaasi otsingumootori tulemuste kuvamisel kasutatavate kriteeriumidega.
            
         
      (1)  ELT C 243, 11.8.2012.